|  |  |
| --- | --- |
|  | PATVIRTINTA Jonavos pradinės mokyklosdirektoriaus 2014 m. spalio 13 d.įsakymu Nr. V1- 67 |

**MOKYKLOS STRUKTŪRINIAI PADALINIAI IR JŲ PASKIRTIS**

**PRADINĖS MOKYKLOS TIKSLAS:**

* + sujungti visas mokyklos veiklas į vientisą sistemą, kuria siekiama bendrų tikslų;
	+ aiškiau nustatyti funkcijas ir atsakomybę;
	+ geriau koordinuoti mokyklai priskiriamas veiklas ir optimaliai atlikti mokyklos valdymo funkcijas;
	+ aiškiau nustatyti mokytojų ir kitų darbuotojų pavaldumo hierarchiją;
	+ suformuoti vidaus struktūrinius padalinius;
	+ mokytojų veiklą labiau sukoncentruoti į ugdomąją veiklą;
	+ optimizuoti grupių, komisijų, savivaldos institucijų veiklą ir sudėtį.

Pradinis ugdymas. Pradiniame ugdyme mokosi 1–4 klasių mokiniai.

**PRADINĖS MOKYKLOS PASKIRTIS:**

* bendradarbiaujant su kitais mokyklos struktūriniais padaliniais ir mokinių tėvais ,
* užtikrinti 1–4 klasių mokinių ugdymosi kokybę,
* veiksmingai organizuojant ugdymo(si) procesą pagal pradinio ugdymo programą,
* sudarant mokiniams psichologiškai ir fiziškai saugią mokymosi aplinką, laiku suteikiant jiems pedagoginę, psichologinę, specialiąją pedagoginę, specialiąją, socialinę pedagoginę pagalbą,
* saviraiškos galimybes.

Pradiniame ugdyme dirba 1–4 klasių mokytojai. Darbuotojai, vadovaudamiesi nustatytais uždaviniais ir pareigybės aprašymu, atlieka nustatytas funkcijas.

**Neformaliojo švietimo paskirtis** – organizuoti mokinių saviraiškos poreikius tenkinančią ir formalųjį ugdymą papildančią jų veiklą (būreliai, klubai, renginiai ir kt.), skatinti mokinių savivaldą; teikti koordinuotą nuolatinę pedagoginę, socialinę pedagoginę, specialiąją pedagoginę, specialiąją, psichologinę, informacinę, pirmąją medicinos pagalbą mokiniams, organizuoti bendrąją prevenciją, vaiko minimalios priežiūros priemones, profesinį orientavimą ir konsultavimą padedant užtikrinti darnų mokinių ugdymąsi; užtikrinti mokinių ugdymo kokybę prižiūrint, stebint klasių mokinius, rūpinantis jais ir juos globojant, išsiaiškinant jų poreikius, sunkumus ir sprendžiant juos kartu su kitais struktūriniais mokyklos padaliniais ir klasėje dirbančiais mokytojais, taip pat buriant klasės mokinių ir jų tėvų bendruomenes. Darbuotojai, vadovaudamiesi nustatytais uždaviniais ir pareigybės aprašymu, atlieka nustatytas funkcijas.

 **Informacijos centras - biblioteka**. Paskirtis – užtikrinti pakankamą ir kokybišką informacijos šaltinių prieinamumą mokyklos bendruomenės nariams. Padėti mokiniams pasirinkti tolesnę mokymosi ar veiklos kryptį supažindinant juos su reikiamos informacijos šaltiniais ir lavinant jų informacijos paieškos įgūdžius. Pedagogams sudaryti tinkamas sąlygas rengtis pamokoms ir ieškoti naujų darbo metodų. Užtikrinti, kad fondai būtų laiku papildomi vadovėliais, mokymo priemonėmis ir kita ugdymo procesui reikalinga literatūra. Dirba bibliotekininkas. Bibliotekininkas vadovaujasi mokyklos nustatytais už-daviniais ir pareigybės aprašymu, atlieka nustatytas funkcijas.

MOKYKLOS BIBLIOTEKOS INFORMACINĖ SISTEMA (MOBIS) MOBIS – programa, skirta mokyklos bibliotekai. Ji lengvina bibliotekininko darbą automatizuodama visus bibliotekinius procesus nuo dokumento gavimo ir aprašymo iki skaitytojų aptarnavimo.

 **Sekretoriato paskirtis** – užtikrinti tinkamą raštvedybos ir administravimo, dokumentų ir duomenų tvarkymo, personalo valdymo darbą. Raštvedys vadovaujasi nustatytais uždaviniais ir pareigybės aprašymu, atlieka nustatytas funkcijas.

**Ūkio dalies paskirtis** – užtikrinti ugdymo aplinkos atitiktį sveikatos, higienos, saugos, priešgaisriniams ir kitiems teisės aktuose nustatytiems reikalavimams, kasdien prižiūrėti ir tvarkyti mokymo įstaigos pastatus ir juose veikiančias sistemas, teritoriją, patalpas ir inventorių. Padalinyje dirbantys techniniai darbuotojai, vadovaudamiesi padaliniui nustatytais uždaviniais ir pareigybės aprašymu, atlieka nustatytas funkcijas.

 **Valgyklos paskirtis** – užtikrinti kokybišką mokinių maitinimą higienos normas ir reikalavimus atitinkančioje aplinkoje ir jų poreikius atitinkančiomis sąlygomis.

**Pirmasis valdymo lygmuo** – **direktorius.** Pagrindinės šio lygmens atsakomybės sritys yra: valstybės ir mokyklos savininko švietimo politikos įgyvendinimas; mokyklos strateginės plėtros formulavimas; mokyklos ugdymo modelio formavimas; rūpinimasis finansavimu, pakankamu mokyklos ugdymo politikai įgyvendinti; bendradarbiavimo su mokyklos taryba, mokyklos savininku, valstybės institucijomis, nevyriausybinėmis ir kitomis organizacijomis užtikrinimas; mokytojų, mokinių, tėvų savivaldos institucijų veiklos inicijavimas ir skatinimas; mokyklos kaip vientisos organizacijos veiklų koordinavimas ir kt.

**Antrasis valdymo lygmuo** – direktoriaus pavaduotojas ugdymui. Pagrindinės šio lygmens atsakomybės sritys yra: mokyklos ugdymo modelio įgyvendinimas per mokinių ugdymo, neformaliojo švietimo ir mokinių savivaldos organizavimą ir plėtrą; ugdymo tęstinumo ir kokybės užtikrinimas visose ugdymo pakopose; ugdymo padalinių sąveikos organizavimas, jų veiklos kontrolė ir kt.

**MOKYKLOS SAVIVALDA**

Mokyklos savivaldos struktūrą sudaro tarpusavyje susijusios ir viena kitą veikiančios mokyklos taryba, mokytojų taryba, mokinių ir tėvų savivaldos institucijos. Mokyklos savivaldos institucijų veikla grindžiama švietimo tikslais, mokykloje vykdomomis švietimo programomis ir susiklosčiusiomis tradicijomis. Savivaldos institucijų įvairovė, jų kompetencijos ir sudarymo principai nustatomi mokyklos nuostatuose.

**MOKYKLOS TARYBA**

Mokyklos taryba yra aukščiausioji mokyklos savivaldos institucija. Mokyklos administracijos atstovai negali būti mokyklos tarybos nariai. Mokiniai iki 14 metų į mokyklos tarybą nerenkami. Mokyklos direktorius arba jo įgaliotas administracijos darbuotojas gali dalyvauti mokyklos tarybos posėdžiuose ir kartu su jos nariais spręsti mokyklai aktualius veiklos klausimus. Į mokyklos tarybos posėdžius gali būti kviečiami mokyklos bendruomenės nariai, mokyklos savininko įgalioti atstovai ar kiti veiklos klausimams aptarti reikalingi asmenys.

**Mokyklos tarybos paskirtis yra:**

 • telkti tėvus (globėjus, rūpintojus), mokytojus, vietos bendruomenę demokratiniam mokyklos valdymui;

 • dalyvauti sprendžiant mokyklai aktualius klausimus,

• padėti mokyklos direktoriui atstovauti teisėtiems mokyklos interesams.

 Pradinės mokyklos taryba sudaryta iš mokykloje nedirbančių mokinių tėvų (globėjų) ir mokytojų (lygiomis dalimis), 3 vietos bendruomenės atstovų. Į tarybą tėvus (globėjus) siūlo klasių tėvų (globėjų) komitetų pirmininkų susirinkimas, renka mokyklos tėvų komitetas, mokytojus – mokytojų taryba, vietos bendruomenės atstovus pakviečia mokyklos direktorius.

 Mokyklos tarybai vadovauja pirmininkas, išrinktas atviru balsavimu pirmame tarybos posėdyje. Posėdis laikomas teisėtu, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Posėdžiai kviečiami ne rečiau kaip du kartus per metus ir pagal būtinumą. Už savo veiklą taryba vieną kartą per metus atsiskaito mokyklos bendruomenei.

 **Mokyklos tarybos veiklos kryptys:**

• teikti siūlymų dėl mokyklos strateginių tikslų, uždavinių ir jų įgyvendinimo priemonių;

• aprobuoti mokyklos strateginį planą, mokyklos metinę veiklos programą, mokyklos darbo tvarkos taisykles, kitus mokyklos veiklą reglamentuojančius dokumentus, teikiamus mokyklos direktoriaus;

• teikti siūlymų mokyklos direktoriui dėl mokyklos nuostatų pakeitimo ar papildymo, mokyklos vidaus struktūros tobulinimo;

• svarstyti mokyklos lėšų naudojimo klausimus;

• išklausyti mokyklos metines veiklos ataskaitas ir teikti siūlymų mokyklos direktoriui dėl mokyklos veiklos tobulinimo;

 • teikti siūlymų mokyklos savininko teises ir pareigas įgyvendinančiai institucijai dėl mokyklos materialinio aprūpinimo, veiklos tobulinimo;

• svarstyti mokytojų metodinės grupės pradinėje mokykloje, tėvų (globėjų, rūpintojų) savivaldos institucijų ar mokyklos bendruomenės narių iniciatyvas ir teikia siūlymus mokyklos direktoriui;

• teikti siūlymų dėl mokyklos darbo tobulinimo, saugių mokinių ugdymo ir darbo sąlygų sudarymo, talkinti formuojant mokyklos materialinius, finansinius ir intelektinius išteklius;

• svarstyti mokyklos direktoriaus teikiamus klausimus.

**MOKYTOJŲ TARYBA**

Pagal Lietuvos Respublikos švietimo įstatymą šiuo metu mokytojų taryba yra mokyklos savivaldos institucija mokytojų profesiniams ir bendriesiems ugdymo klausimams spręsti. Ją sudaro mokyklos direktorius, direktoriaus pavaduotojas ugdymui, visi mokykloje dirbantys mokytojai, sveikatos priežiūros specialistai, švietimo pagalbą teikiantys specialistai, bibliotekininkai, kiti tiesiogiai ugdymo procese dalyvaujantys asmenys. Mokytojų tarybai vadovauja mokyklos direktorius. Mokytojų tarybos posėdžius šaukia mokyklos direktorius. Posėdis yra teisėtas, jei jame dalyvauja du trečdaliai tarybos narių. Mokytojų taryba svarsto ir priima nutarimus teisės aktų nustatytais ir mokyklos direktoriaus teikiamais klausimais.

**KLASĖS TĖVŲ (GLOBĖJŲ, RŪPINTOJŲ) SAVIVALDA**

Mokykloje sudarytos klasės ir mokyklos lygmens tėvų (globėjų, rūpintojų) savivaldos institucijos.

**Klasės lygmens tėvų (globėjų, rūpintojų) savivaldos institucijos:** aptaria su klasės vadovu klasės mokinių lankomumo, elgesio ir pažangumo, saugumo, maitinimo, informacijos gavimo apie vaikus klausimus; padeda organizuoti klasės renginius, išvykas; kuria edukacinę klasės aplinką; vykdo profesinį informavimą, teikia siūlymų mokyklos tarybai ir direktoriui.

**Mokyklos lygmens tėvų (globėjų, rūpintojų) savivaldos institucija:** aptaria su mokyklos direktoriumi mokinių lankomumo, elgesio ir pažangumo, saugumo, maitinimo, informacijos gavimo apie vaikus klausimus ir kitus mokinių tėvams (globėjams, rūpintojams) aktualius klausimus; padeda kurti edukacinę mokyklos aplinką; padeda organizuoti mokyklos renginius. Pradinių klasių mokinių tėvų (globėjų, rūpintojų) savivaldos institucija renkama klasės tėvų (globėjų, rūpintojų) susirinkime. Tėvų savivaldos institucijai vadovauja susirinkimo metu išrinktas vadovas ( tėvų atstovas).

 **Mokyklos taryba**

Mokytojų taryba Mokyklos tėvų aktyvas

 Klasių tėvų komitetai

 Direktorius

**Formalusis ugdymas Neformalusis ugdymas Bibliotekininkas Raštvedys Ūkio dalies personalas**

**Direktoriaus pavaduotojas Direktoriaus pavaduotojas Ugdymo aprūpinimo sritis**

Inventorizacijos Turto pripažinimo Statinio eksploatavimo Viešųjų pirkimų Dokumentų

Pradinio ugdymo mokytojai Neformaliojo švietimo mokytojai komisija nebetinkamu naudoti ir apžiūros komisija komisija ekspertų

Pagalbos specialistai Klasių auklėtoja komisija komisija

Mokytojų metodinė grupė Vaiko gerovės komisija

Mokytojų ir pagalbos mokiniui Ekstremalių situacijų valdymo grupė

 specialistų atestacija Mokytojų taryba

 Strateginio planavimo grupė

 Ugdymo sritis Veiklos kokybės įsivertinimo grupė